ข้อใดไม่ใช่สาเหตุของการเป็นหนุ่มเป็นสาวก่อนวัย
ก. ป่วยเป็นโรคฮิสทีเรีย
ข. พ่อแม่มีประวัติเข้าสู่วัยหนุ่มสาวเร็ว 
ค. การได้รับอาหารหรือสารที่มีฮอร์โมนเพศปนเปื้อน
ง. ป่วยเป็นก้อนเนื้องอกสมอง
ข้อที่ถูกต้องได้แก่ ก.  เนื่องจาก โรคฮิสทีเรียไม่ใช่สาเหตุของการเป็นหนุ่มเป็นสาวก่อนวัย สาเหตุของการเป็นหนุ่มเป็นสาวก่อนวัย ได้แก่
- กรรมพันธุ์ ถ้าพ่อแม่มีประวัติเข้าสู่วัยหนุ่มสาวเร็ว  ลูกก็อาจจะเป็นหนุ่มเป็นสาวเร็วได้
⁃ สิ่งแวดล้อม เช่น ภาวะโภชนาการ เช่น เด็กอ้วนมักจะเข้าสู่วัยหนุ่มสาวเร็วกว่าปกติ การได้รับอาหารหรือสารที่มีฮอร์โมนเพศปนเปื้อน
⁃ โรคของต่อมใต้สมอง หรือ ต่อมเพศ เช่น ก้อนเนื้องอกสมอง สมองเคยขาดออกซิเจนหรือเคยติดเชื้อ เนื้องอกรังไข่ ถุงน้ำในรังไข่ เนื้องอกอัณฑะ โรคของต่อมหมวกไต
⁃ ไม่ทราบสาเหตุ  พบมากในเด็กหญิงกว่าร้อยละ 80-90
  ภาวะการเป็นหนุ่มเป็นสาวก่อนวัยจจะมีลักษณะดังนี้คือ
1. เด็กผู้หญิง
⁃ มีเต้านมเจริญขึ้น นมแตกพานก่อนอายุ 8 ปี
⁃ มีตกขาวและมีประจำเดือนก่อนอายุ 9 ปี
⁃ ส่วนสูงเพิ่มขึ้นเร็ว
⁃ เริ่มมีขนบริเวณอวัยวะเพศและรักแร้
⁃ สิว หน้ามัน กลิ่นตัว
⁃ สะโพกผาย
2. เด็กผู้ชาย
⁃ ลูกอัณฑะขยายตัว ขนาดอัณฑะวัดตามแกนยาวมากกว่า 2.5 เซนติเมตร ก่อนอายุ 9 ปี
⁃ ส่วนสูงเพิ่มขึ้นเร็ว
⁃ เริ่มมีขนบริเวณอวัยวะเพศและรักแร้
⁃ สิว หน้ามัน กลิ่นตัว
⁃ เสียงแตก
1.กุมารเวชศาสตร์ (กุมารเวชศาสตร์) - Pediatrics